Vi var fire veninder der besøgte Esthers skønne lejlihed i en forlænget weekend i november. Vi fik en rigtig god modtagelse af Esther, som viste os rundt i den fine lejlighed, som er opdelt i to seperate værelser (et soveværelse og en kombineret stue/køkken og soveværelse), som er adskilt. Lejligheden har en fantastisk beliggenhed i De Pijp, som både er tæt på centrum, men også har rigtig meget at byde på selv. Hvis man lejer cykler (hvilket klart kan anbefales) er de fleste dele af Amsterdam meget tæt på. Esther var en super vært - altid til rådighed og klar til at svare på spørgsmål, da hun bor lige nedenunder. En morgen havde hun endda lavet lækker smoothie til os, så hende takker vi meget for at gøre vores ophold endnu bedre.
Dog at bemærke: internettet virkede ikke og man skal være opmærksom på at varmen i lejligheden kommer og går - sommetider vågnede vi op i en iskold lejlighed, selvom varmen virkede om aftenen.
Alt i alt, en skøn lejlighed i et dejligt område, der varmt kan anbefales.